Document ID: 31996D0679

KOMISSION PÄÄTÖS,
tehty 18 päivänä marraskuuta 1996,
Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskan- ja hollanninkieliset tekstit ovat todistusvoimaisia) (96/679/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 96/27/EY (2), ja erityisesti sen 8 artiklan 2 kohdan c alakohdan,
sekä katsoo, että
Belgian 7 päivänä maaliskuuta 1996 esittämä pyyntö, jonka komissio on vastaanottanut 8 päivänä maaliskuuta 1996, sisälsi 8 artiklan 2 kohdan c alakohdassa vaaditut tiedot; mainittu pyyntö koskee Yhdistyneiden Kansakuntien Euroopan talouskomission säännössä ECE N:o 7 tarkoitettuun luokkaan ECE S3 kuuluvien ja säännön ECE N:o 48 mukaisesti asennettujen yhdentoistatyyppisten kolmansien jarruvalojen asentamista seitsemäntyyppisiin ajoneuvoihin,
pyynnössä esitetyt syyt, joiden mukaan kyseiset jarruvalot ja niiden asentaminen eivät täytä moottoriajoneuvojen ja niiden perävaunujen äärivalaisimia, etuvalaisimia, takavalaisimia ja jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetulla neuvoston direktiivillä 76/758/ETY (3), sellaisena kuin se on viimeksi muutettuna komission direktiivillä 89/516/ETY (4), eivätkä moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetulla neuvoston direktiivillä 76/756/ETY (5), sellaisena kuin se on viimeksi muutettuna komission direktiivillä 91/663/ETY (6), asetettuja vaatimuksia, ovat perusteltuja; testien ja niiden tulosten kuvauksilla ja sääntöjä ECE N:o 7 ja 48 noudattamalla voidaan taata tyydyttävä turvallisuuden taso,
kyseisiä yhteisön direktiivejä muutetaan kyseisten jarruvalojen valmistamisen ja asentamisen mahdollistamiseksi, ja
tässä päätöksessä määrätty toimenpide on direktiivillä 70/156/ETY perustetun mukauttamista tekniikan kehitykseen käsittelevän komitean lausunnon mukainen,
ON TEHNYT TÄMÄN PÄÄTÖKSEN:
1 artikla
Hyväksytään Belgian esittämä poikkeusta koskeva pyyntö, joka koskee Yhdistyneiden Kansakuntien Euroopan talouskomission säännössä ECE N:o 7 tarkoitettuun luokkaan ECE S3 kuuluvien ja säännön ECE N:o 48 mukaisesti asennettujen yhdentoistatyyppisten kolmansien jarruvalojen valmistamista ja asentamista niihin ajoneuvotyyppeihin, joihin ne on tarkoitettu.
2 artikla
Tämä päätös on osoitettu Belgian kuningaskunnalle.
Tehty Brysselissä 18 päivänä marraskuuta 1996.

Labels: 8
18
15